Public procurement notice: Contract Notice
Published: 2024-06-03
Region: EL303
Contract type: Services
Procedure: Open procedure
CPV classification: 72212900: Miscellaneous software programming services | 72410000: Provider services | 72500000 | 80533100
Estimated value: 45000000 EUR
Submission deadline: 2024-06-17
Award criteria: price
EU fund: eu-funds

Technical requirements: Αντικείμενο της σύμβασης είναι η υλοποίηση του Έργου «Παροχή Νεφο-Υπολογιστικών Υποδομών και υπηρεσιών (Cloud Services) της ΕΔΥΤΕ Α.Ε.», το οποίο στοχεύει στην διασφάλιση της επιχειρησιακής συνέχειας της παραγωγικής λειτουργίας των πληροφοριακών συστημάτων που φιλοξενούνται ή θα φιλοξενηθούν στην ΕΔΥΤΕ ΑΕ, ώστε να καταστεί δυνατή η παροχή σύγχρονων υπηρεσιών φιλοξενίας Πληροφοριακών Συστημάτων στα πρότυπα του υβριδικού υπολογιστικού νέφους στους Δημόσιους Φορείς, σύμφωνα με τις ανάγκες τους και παρέχοντας συμφωνημένο επίπεδο υπηρεσιών (SLA), όπως απαιτείται από το νόμο, αλλά και αυτοματισμών που θα επιτρέπουν, πέραν των υφισταμένων, την φιλοξενία και των κρίσιμων Πληροφοριακών Συστημάτων της Δημόσιας Διοίκησης.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα  που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
 Στην περίπτωση ένωσης οικονομικών φορέων, η καταλληλότητα άσκησης επαγγελματικής δραστηριότητας θα πρέπει να καλύπτεται από όλα τα μέλη της ένωσης.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης του τμήματος Ι ή ΙΙ του έργου, οι οικονομικοί φορείς απαιτείται να έχουν μέσο γενικό ετήσιο κύκλο εργασιών ίσο με το 200% της εκτιμώμενης αξίας του τμήματος Ι ή ΙΙ της παρούσας (άνευ ΦΠΑ), αντίστοιχα για τις τρεις (3) τελευταίες διαχειριστικές χρήσεις (2021, 2022, 2023). Σε περίπτωση που οι οικονομικοί φορείς δραστηριοποιούνται για χρονικό διάστημα μικρότερο των τριών διαχειριστικών χρήσεων, τότε ο μέσος γενικός ετήσιος κύκλος εργασιών για όσες διαχειριστικές χρήσεις δραστηριοποιούνται, θα πρέπει να είναι ίσος με το 200% της εκτιμώμενης αξίας του τμήματος Ι ή ΙΙ  της παρούσας (άνευ ΦΠΑ) αντίστοιχα.
Σε περίπτωση ένωσης οικονομικών φορέων, οι παραπάνω ελάχιστες απαιτήσεις μπορούν να καλύπτονται αθροιστικά από τα μέλη της ένωσης.
Να έχουν ολοκληρώσει επιτυχώς, στην Ελλάδα ή σε άλλη χώρα της ΕΕ από 1/1/2017 έως και την προβλεπόμενη στην παρούσα καταληκτική ημερομηνία υποβολής προσφορών:
Τουλάχιστον 3 συμβάσεις για φορείς του Δημοσίου  ή Ιδιωτικού Τομέα με αντικείμενο που θα πρέπει να καλύπτουν ένα από τα παρακάτω:
i. Την παροχή τεχνολογικών υπηρεσιών (ανάλυση, σχεδιασμός, εγκατάσταση (setup) και υλοποίηση) για την εκπλήρωση, μετασχηματισμό, μετάπτωση ή/και την επικαιροποίηση εφαρμογών σε πλατφόρμες ιδιωτικού ή/και δημόσιου νέφους.
ii. Την παροχή τεχνολογικών υπηρεσιών (ανάλυση, σχεδιασμός, μετάπτωση) σε επίπεδο εφαρμογών και υποδομών για τον μετασχηματισμό και την μετάπτωση δεδομένων σε δημόσιο νέφος.
Ένα από τα ανωτέρα έργα απαιτείται να έχει συμβατικό τίμημα χωρίς ΦΠΑ, κατ’ ελάχιστον ίσο με το 5% του προϋπολογισμού του Τμήματος Ι της παρούσας, χωρίς ΦΠΑ και χωρίς το δικαίωμα προαίρεσης. Το σύνολο των ανωτέρω έργων απαιτείται να έχει αθροιστικά συμβατικό τίμημα χωρίς ΦΠΑ κατ’ ελάχιστον ίσο με το 10% του προϋπολογισμού της παρούσας σύμβασης, χωρίς ΦΠΑ χωρίς το δικαίωμα προαίρεσης.
Μία τουλάχιστον από τις ανωτέρω συμβάσεις να περιλαμβάνει και υλοποίηση στην προτεινόμενη από τον Ανάδοχο πλατφόρμα Δημοσίου Υπολογιστικού Νέφους. 
Β. Να κατέχουν πιστοποίηση ικανότητας ανωτάτου επιπέδου (π.χ. απαιτείται Gold μεταξύ Silver και Gold πιστοποιήσεων, απαιτείται Premier μεταξύ Standard, Advanced και Premier πιστοποιήσεων) από τον πάροχο της υποδομής δημοσίου υπολογιστικού νέφους που θα προσφέρουν, κατ’ ελάχιστον στις παρακάτω περιοχές:
•	Government
•	Data & Analytics
•	Security
•	DevOps
•	IOT
•	Machine Learning
•	Migration 
•	Level 1 Managed Security Service Provider
Γ. Να κατέχουν πιστοποίηση από τον πάροχο της υποδομής δημοσίου υπολογιστικού νέφους που θα προσφέρουν:
•	Managed Services Provider 
•	GovCloud
•	Public Sector Partner
•	Authorized Commercial and Government Reseller
Κριτήριο ανάθεσης του Διαγωνισμού είναι η πλέον συμφέρουσα από οικονομική άποψη προσφορά, βάσει βέλτιστης σχέσης ποιότητας – τιμής